Filippinda ko‘chki va toshqinlar qurbonlari soni 200 kishiga yetdi

Filippin janubida “Tembin” tropik to‘foni keltirib chiqargan ko‘chki va toshqinlar qurbonlari soni 200 kishiga yetdi. Bu haqda “RIA Novosti” xabar bermoqda.

Oldinroq tabiiy ofat oqibatida 130 dan ortiq kishi halok bo‘lgani bildirilgandi.
To‘fon 270 mingdan ortiq kishiga bevosita ta’sir qildi. Mamlakat hududida 608 ta evakuatsiya markazi ochildi, ularda 44 ming kishi joylashishi mumkin.